Document ID: 31995D0461

ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Οκτωβρίου 1995 σχετικά με τα μέτρα προστασίας που αφορούν την εγκεφαλομυελίτιδα ιπποειδών τύπου Βενεζουέλας στη Βενεζουέλα και στην Κολομβία (Κείμενο που παρουσιάζει ενδιαφέρον για τον ΕΟΧ) (95/461/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/496/ΕΟΚ του Συμβουλίου της 15ης Ιουλίου 1991 περί καθορισμού των αρχών σχετικά με την οργάνωση των κτηνιατρικών ελέγχων για τα ζώα προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 18,
Εκτιμώντας:
ότι πιστοποιήθηκε στη Βενεζουέλα και στην Κολομβία η παρουσία εγκεφαλομυελίτιδας ιπποειδών τύπου Βενεζουέλας 7 ότι η παρουσία εγκεφαλομυελίτιδας ιπποειδών τύπου Βενεζουέλας στη Βενεζουέλα και στην Κολομβία αποτελεί σοβαρή απειλή για τα ιπποειδή των κρατών μελών, λόγω των διαφόρων διακινήσεων των ιπποειδών 7 ότι είναι, κατά συνέπεια, αναγκαίο να απαγορευθεί η επανείσοδος εγγεγραμμένων ιπποειδών μετά από προσωρινή εξαγωγή από τη Βενεζουέλα και την Κολομβία 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη απαγορεύουν την επανείσοδο των εγγεγραμμένων ιπποειδών μετά προσωρινή εξαγωγή από τη Βενεζουέλα και την Κολομβία.
Άρθρο 2
Τα κράτη μέλη τροποποιούν τα μέτρα που εφαρμόζουν έναντι της Βενεζουέλας και της Κολομβίας για να τα καταστήσουν σύμφωνα με την παρούσα απόφαση. Ενημερώνουν σχετικά την Επιτροπή.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 27 Οκτωβρίου 1995.

Labels: 3
18
6